3. การประกอบธุรกิจของแต่ละสายการผลิต

1.  ลักษณะผลิตภัณฑ์หรือบริการ

บริษัทฯ ดำเนินการให้บริการบำบัดและกำจัดของเสียและกากอุตสาหกรรมแบบที่เป็นอันตราย
และไม่เป็นอันตราย รวมถึงน้ำเสียเคมีและน้ำเสียชีวะภาพ ซึ่งบริษัทฯ
จะทำการจัดเก็บกากอุตสาหกรรมจากโรงงานลูกค้า และทำการขนส่งเพื่อนำไปบำบัด ณ
ศูนย์บำบัดกากอุตสาหกรรม จังหวัดสระแก้ว

ศูนย์บำบัดของเสียและกากอุตสาหกรรมจังหวัดสระแก้วมีพื้นที่สำหรับการฝังกลบแบบธรรมดาและแบบเฉพาะรวมทั้งหมด
233 ไร่ (เฉพาะหลุมฝังกลบ) ซึ่งสามารถรองรับการให้บริการได้ประมาณ 24-30 ปี และในปี
2547 บริษัทฯ ได้ซื้อที่ดินเพิ่มเติมอีก 503 ไร่ รอบที่ดินเดิม
เพื่อรองรับเป็นหลุมฝังกลบเพิ่มเติมในอนาคต และเป็นพื้นที่กันชน (Buffer Zone)
สำหรับป้องกันชุมชนขยับตัวเข้าใกล้พื้นที่โครงการ กรรมวิธีการบำบัดของเสียและกากอุตสาหกรรม
สามารถแบ่งได้ตามประเภทของกากอุตสาหกรรมและน้ำเสียดังนี้

1.  การบำบัดของเสียอุตสาหกรรมแบบที่เป็นอันตราย
    จะเริ่มจากการนำตัวอย่างของเสียที่บริษัทฯได้รับจากลูกค้ามาวิเคราะห์อย่างละเอียดในห้องปฏิบัติการทดลอง
    เพื่อทำการกำหนดราคาค่าบริการแก่ลูกค้าในอนาคต (Pre-Acceptance Test)
    ต่อไปเมื่อมีการรับกากอุตสาหกรรมจากลูกค้าจริง บริษัทฯ
    จะนำกากอุตสาหกรรมที่ได้รับในแต่ละงวดไปวิเคราะห์เปรียบเทียบกับตัวอย่างของเสียที่บริษัทฯ
    ได้รับเมื่อมีการกำหนดราคา (Fingerprint Test)
    หากกากที่ได้รับตรงกับกากที่บริษัทฯนำเสนอราคา บริษัทฯ จะจัดเตรียมกรรมวิธีการบำบัด
    (Recipe) ให้เหมาะสม
    จากนั้นของเสียอันตรายจะเข้าสู่ระบบปรับเสถียรภาพและการทำให้เป็นของแข็ง
    (Stabilization and Solidification)
    โดยใช้ปูนขาวและปูนซีเมนต์เป็นส่วนประกอบหลัก เมื่อการปรับเสถียรภาพเสร็จสิ้นลง
    กากอุตสาหกรรมที่กลายเป็นของแข็งจะถูกนำไปฝังกลบในหลุมฝังกลบเฉพาะ (Secured
    Landfill) ตัวอย่างกากอุตสาหกรรมแบบที่เป็นอันตราย มีดังนี้
    เศษชิ้นส่วนอุปกรณ์อิเล็กทรอนิกส์ กากตะกอนสีย้อมผ้า และภาชนะใส่สารเคมีมีพิษ

2.  การบำบัดของเสียอุตสาหกรรมแบบที่ไม่เป็นอันตราย ก็ต้องผ่านการทำวิเคราะห์แบบ
    Pre-Acceptance Test และ Fingerprint Test
    เช่นเดียวกับกากอุตสาหกรรมแบบที่เป็นอันตราย หากทางห้องปฏิบัติการทดลอง
    ได้ให้การรับรองว่า กากอุตสาหกรรมเป็นแบบที่ไม่เป็นอันตรายจริง ของเสียดังกล่าวนั้น
    จะถูกเข้าระบบฝังกลบและแบบธรรมดา (Sanitary Landfill)
    ตัวอย่างกากอุตสาหกรรมแบบที่ไม่เป็นอันตราย มีดังนี้ กากตะกอนน้ำเสีย เศษพลาสติก
    และเศษยาง

3.  การบำบัดน้ำเสียทางเคมีและทางชีวะภาพ เป็นการบำบัดน้ำเสียจากหลุมฝังกลบของบริษัทฯ

นอกจากการบำบัดและกำจัดของเสียอุตสาหกรรมโดยวิธีฝังกลบซึ่งเป็นธุรกิจหลักของบริษัทฯ แล้ว

บริษัทฯ ยังมีธุรกิจรอง คือ การดำเนินการจัดเก็บของเสียอุตสาหกรรมบางชนิด เพื่อนำไปกำจัด
โดยวิธีเผาในเตาเผาอุณหภูมิสูง เพื่อเป็นวัตถุดิบทดแทนของโรงงานปูนซีเมนต์ที่ลำปางและสระบุรี
ผ่านทางบริษัทย่อย คือ บริษัท เวสต์ เอ็กซ์เชนจ์ จำกัด อย่างไรก็ดี
มีกากน้อยชนิดที่สามารถนำไปเผาในเตาของโรงงานปูนซีเมนต์ได้
และการกำจัดกากด้วยวิธีนี้มีต้นทุนที่ค่อนข้างจะสูง ดังนั้นบริษัทฯ
จะเลือกเฉพาะกากที่ได้รับจากลูกค้าที่อยู่ไกลจากศูนย์สระแก้วและอาจมีต้นทุนค่าขนส่งสูงไปกำจัดด้วยวิธีเผาในเตาของโรงงานปูนซีเมนต์ซึ่งอยู่ใกล้กับโรงงานของลูกค้า

ระบบขนส่ง

บริษัทฯ ได้จัดเตรียมทั้งรถที่ถูกออกแบบโดยเฉพาะของบริษัทฯ และรถขนส่งรับจ้าง
ที่ผ่านมาตรฐานในการจัดเก็บกากอุตสาหกรรมจากลูกค้า
ซึ่งเป็นรถบรรทุกติดระบบไฮโดรลิค,รถยนต์ของบริษัทฯ ส่วนหนึ่ง
และรถที่ทำสัญญาว่าจ้างระยะยาวจากผู้ประกอบการขนส่งอีกส่วนหนึ่ง
เพื่อรับขนส่งกากอุตสาหกรรมให้แก่บริษัทฯ ในการคัดเลือกบริษัทขนส่งจากภายนอกนั้น บริษัทฯ
ใช้วิธีคัดเลือกจากบริษัทที่มีความน่าเชื่อถือและประสิทธิภาพในการดำเนินการสูงสุด
เพื่อให้เกิดความสมดุลในการบริหารขนส่ง

บริษัทฯ ได้เน้นถึงความปลอดภัยระหว่างการขนส่งเป็นสิ่งสำคัญ บริษัทฯ
จึงได้มีการจัดอบรมในเรื่องขั้นตอนและการปฏิบัติงานอย่างปลอดภัยแก่พนักงานขับรถอย่างต่อเนื่อง
และพนักงานขับรถจะต้องได้รับใบอนุญาตประเภท 4 สำหรับการขับรถขนส่งสารเคมีอีกด้วย

ทีมฉุกเฉิน

เพื่อเป็นการเตรียมความพร้อมต่ออุบัติเหตุที่อาจจะเกิดขึ้นได้ บริษัทฯ
ได้มีการจัดตั้งบุคลากรจากแผนกต่าง ๆ และอุปกรณ์ต่าง ๆ ให้มีความพร้อมและมีประสิทธิภาพ
โดยทีมฉุกเฉินจะมีความพร้อม เพื่อออกปฏิบัติงานตลอด 24 ชั่วโมง
ในการกู้ภัยและให้ความช่วยเหลืออุบัติเหตุที่มีการกระจายของสารเคมี (Chemical Spill)
นอกจากนั้นบริษัทฯ ยังมีเครือข่ายที่มีพนักงานที่ผ่านการอบรมการกู้ภัย โดยบริษัทฯ
จะสามารถขอความช่วยเหลือฉุกเฉินในกรณีที่อุบัติเหตุเกิดขึ้นในเขตห่างไกลโครงการของบริษัทฯ ได้

ใบอนุญาตประกอบกิจการโรงงาน ลำดับที่ 101 และ รายงานผลกระทบต่อสิ่งแวดล้อม

ใบอนุญาตลำดับที่ 101
ที่ได้รับจากกรมส่งเสริมอุตสาหกรรมและความเห็นชอบในรายงานผลกระทบต่อสิ่งแวดล้อมจากสำนักงานนโยบายสิ่งแวดล้อม
เป็นใบอนุญาต/ความเห็นชอบที่ไม่มีข้อจำกัดเรื่องระยะเวลาและไม่ต้องต่ออายุ แต่มีเงื่อนไขที่สำคัญ
2 ประการ คือ

1.  โครงการจะต้องตั้งอยู่ที่ทำการของโครงการในปัจจุบัน (จังหวัดสระแก้ว)

2.  ปฏิบัติตามมาตรการที่บริษัทฯ ได้รายงานไว้ในรายงานผลกระทบต่อสิ่งแวดล้อม

การได้รับการส่งเสริมการลงทุน ( BOI )

บริษัทฯ ได้รับสิทธิพิเศษ จากการที่ได้รับการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยสังเขปดังต่อไปนี้

1.  ตามมาตรา 31 วรรคหนึ่ง ให้ได้รับยกเว้นภาษีเงินได้นิติบุคคล
    สำหรับกำไรสุทธิที่ได้จากการประกอบกิจการ ที่ได้รับการส่งเสริมรวม มีกำหนดเวลา 8 ปี
    นับแต่วันเริ่มมีรายได้จากการประกอบกิจการนั้น เมื่อวันที่ 6 ธันวาคม 2545

2.  ตามมาตรา 28 ให้ได้รับยกเว้นอากรขาเข้า
    สำหรับเครื่องจักรตามที่คณะกรรมการพิจารณาอนุมัติ

3.  ตามมาตรา 34 ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลตามมาตรา 31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.  มาตรา 35 (3)
    ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

3.2 การตลาดและภาวะการแข่งขัน

การกำจัดกากอุตสาหกรรม

ตามพระราชบัญญัติโรงงานอุตสาหกรรม พ.ศ.2535
บริษัทที่ให้บริการกำจัดและบำบัดกากอุตสาหกรรม
จะต้องได้รับใบอนุญาตจากกรมโรงงานอุตสาหกรรม
กระทรวงอุตสาหกรรมและต้องจัดทำรายงานผลกระทบต่อสิ่งแวดล้อม (Environmental Impact
Assessment หรือ “EIA.”) เพื่อขอความเห็นชอบต่อสำนักงานนโยบายสิ่งแวดล้อม
รวมถึงการจัดทำประชาพิจารณ์ต่อประชาชนรอบๆพื้นที่โครงการอีกด้วย
หากมีการขยายพื้นที่โครงการผู้ประกอบการจะต้องจัดทำรายงาน EIA อีกครั้ง
และหากมีการจัดทำโครงการใหม่ในพื้นที่อื่นผู้ประกอบการจะต้องจัดทำรายงาน EIA
และขอใบอนุญาตโรงงานลำดับที่ 101 และ 105 อีกครั้งด้วย

 ใบอนุญาตเพื่อบำบัดกากอุตสาหกรรม ปัจจุบันมี 3 ประเภท ได้แก่

-   ใบอนุญาตโรงงานลำดับที่ 101 สำหรับการคัดแยกและ/หรือฝังกลบของเสียแบบที่เป็นอันตราย
    และแบบไม่เป็นอันตราย

-   ใบอนุญาตโรงงานลำดับที่ 105 สำหรับการคัดแยกและ/หรือฝังกลบของเสียแบบที่ไม่

  เป็นอันตราย

-   ใบอนุญาตโรงงานลำดับที่ 106 สำหรับการนำของเสียมาใช้ประโยชน์ใหม่ (Recycle)

  ปัจจุบันโครงการ/ผู้บำบัดกากอุตสาหกรรมที่ได้รับอนุญาตจากกรมโรงงาน แบ่งเป็น 3 กลุ่ม ได้แก่

1.  กลุ่มโรงงานปูนซีเมนต์ : จะรับกากประเภทสารละลาย (Solvent)
    ซึ่งโรงงานสามารถใช้เป็นเชื้อเพลิงทดแทนหรือวัตถุดิบทดแทนได้เท่านั้น
    และไม่ส่งผลกระทบต่อการผลิตปูนซีเมนต์ซึ่งเป็นธุรกิจหลัก
    ลักษณะการกำจัดจะเป็นการเผาที่อุณหภูมิสูงและไม่เหลือเถ้าภายหลัง
    กลุ่มโรงงานปูนซีเมนต์ไม่ถือว่าเป็นคู่แข่งโดยตรงของบริษัทเพราะมีกากอุตสาหกรรมน้อยชนิดที่สามารถนำไปเผาในเตาของโรงงานปูนซีเมนต์ได้
    และธุรกิจกำจัดกากอุตสาหกรรมไม่ใช่ธุรกิจหลักของโรงงานปูนซีเมนต์

2.  กลุ่มที่นำของเสียมาใช้ประโยชน์ใหม่ : จะรับกากประเภทสารละลาย (Solvent)
    บางประเภท เช่น น้ำมันหล่อลื่น โดยจะนำมากลั่นเพื่อนำไปใช้ประโยชน์ใหม่

3.  กลุ่มโครงการกำจัดกากแบบฝังกลบ : จะนำกากอุตสาหกรรมไปปรับเสถียรภาพ
    ทำให้เป็นของแข็ง
    และนำไปฝังกลบในชั้นใต้ดินตามวิธีการที่ผ่านการอนุญาตจากกรมโรงงานและเป็นไปตาม EIA

ผู้ประกอบการในอุตสาหกรรม

ปัจจุบันผู้ประกอบการในอุตสาหกรรม มีทั้งสิ้น 12 ราย โดยมีผู้ที่อยู่ที่อุตสาหกรรมเดียวกับบริษัท ฯ มี
2 ราย ได้แก่ บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO
และ บริษัท เบตเตอร์ เวิลด์กรีน จำกัด (มหาชน) สำหรับกลุ่มปูนซีเมนต์ไม่ใช่คู่แข่งของบริษัทฯ
เนื่องจากมีกากอุตสาหกรรมน้อยชนิดที่สามารถนำไปเผาในเตาของโรงงานปูนซีเมนต์ได้
และธุรกิจกำจัดกากอุตสาหกรรมไม่ใช่ธุรกิจหลักของโรงงานปูนซีเมนต์

+----------------------------+------+---------------------------+------+
| กากอุตสาหกรรมอันตราย         | ใบอ  | กากอุตสาหกรรมไม่อันตราย      | ใบอ  |
|                            | นุญาต |                           | นุญาต |
+----------------------------+------+---------------------------+------+
| กลุ่มฝังกลบ                   | 101  | กลุ่มฝังกลบ                  | 105  |
|                            |      |                           |      |
| 1. บมจ. โปรเฟสชั่นแนล เวสต์   | 101  | 1. บมจ. โปรเฟสชั่นแนล เวสต์  | 105  |
| เทคโนโลยี (1999)            |      | เทคโนโลยี (1999)           |      |
|                            | 101  |                           | 105  |
| ที่ตั้ง : จังหวัดสระแก้ว เนื้อที่ 414 |      | ที่ตั้ง : จังหวัดสระแก้ว เนื้อที่    |      |
| ไร่                         |      | 414 ไร่                    | 105  |
|                            |      |                           |      |
| 2.บมจ.บริหาร                |      | 2.บมจ.บริหารแ              | 105  |
| และพัฒนาเพื่อการอนุรักษ์สิ่งแวดล้อม |      | ละพัฒนาเพื่อการอนุรักษ์สิ่งแวดล้อม |      |
| (GENCO)                    |      | (GENCO)                   |      |
|                            |      |                           |      |
| ที่ตั้ง :                      |      | ที่ตั้ง :                     |      |
|                            |      |                           |      |
| นิคมอุตสาหกรรมมาบตาพุต        |      | นิคมอุตสาหกรรมมาบตาพุต       |      |
| จังหวัดระยอง เนื้อที่ 138.5ไร่    |      | จังหวัดระยอง เนื้อที่ 138.5ไร่   |      |
|                            |      |                           |      |
| นิคมศูนย์แสมดำ จังหวัดราชบุรี     |      | นิคมศูนย์แสมดำ จังหวัดราชบุรี    |      |
| เนื้อที่ 500 ไร่                |      | เนื้อที่ 500 ไร่               |      |
|                            |      |                           |      |
| 3. บมจ. เบตเตอร์ เวิลด์ กรีน   |      | 3. บจก. อีสเทิร์น            |      |
|                            |      | ซีบอร์ดเอนไวรอนเมนทอล       |      |
| ที่ตั้ง : จังหวัดสระบุรี เนื้อที่ 220  |      |                           |      |
| ไร่                         |      | คอมเพล็ก                   |      |
|                            |      |                           |      |
|                            |      | ที่ตั้ง : จังหวัดชลบุรี           |      |
|                            |      |                           |      |
|                            |      | 4. บมจ. โซ้วกิมฮวด          |      |
|                            |      | ดิซโพสเวซท์ (1999)          |      |
|                            |      |                           |      |
|                            |      | ที่ตั้ง : จังหวัดเพชรบูรณ์        |      |
|                            |      |                           |      |
|                            |      | 5. บมจ. เบตเตอร์ เวิลด์ กรีน  |      |
|                            |      |                           |      |
|                            |      | ที่ตั้ง : จังหวัดสระบุรี          |      |
+----------------------------+------+---------------------------+------+
| กลุ่มเตาเผา                  | 101  | กลุ่มเตาเผา                 | 105  |
|                            |      |                           |      |
| 3. กลุ่มบมจ. ปูนซีเมนต์ไทย      | 101  | 6. บจก. บ้านแพนเอ็นจิเนียริ่ง   | 105  |
|                            |      | แอนด์ โฮลดิ้ง                |      |
| 4. บมจ. ทีพีไอโพลีน           | 101  |                           | 105  |
|                            |      | 7. บมจ. สวนอุตสาหกรรมโรจนะ |      |
| 5. บมจ. ปูนซีเมนต์นครหลวง     |      |                           | 105  |
|                            |      | 8. บจก.                   |      |
|                            |      | ที่ดินอุตสาหกรรมเครือซีเมนต์ไทย  |      |
|                            |      |                           |      |
|                            |      | 9. บจก. ระยองที่ดินอุตสาหกรรม |      |
+----------------------------+------+---------------------------+------+

3.3 กลยุทธ์ในการแข่งขัน

1. ด้านประชาสัมพันธ์

1.  จัดทีมขายในแต่ละพื้นที่เข้าพบลูกค้าเพื่อแจ้งความคืบหน้าในการแก้ปัญหาของบริษัทฯ
    อย่างต่อเนื่อง

2.  จัดสัมมนาเปิดตัวบริษัทฯ ในแต่ละพื้นที่ ทั้งภายในนิคมอุตสาหกรรมและภายนอกนิคมอุตสาหกรรม
    เพื่อแจ้งให้ลูกค้าทราบถึงการกลับมาในธุรกิจของบริษัทฯ

3.  จัดให้มีการเยี่ยมชมศูนย์บริหารการจัดการทรัพยากรสิ่งแวดล้อม จังหวัดสระแก้ว
    เพื่อเสริมความมั่นใจในการใช้บริการ

    1.  เยี่ยมชมศูนย์ฯ จังหวัดสระแก้วที่ปรับปรุงแก้ไขแล้ว

    2.  พูดคุยกับชุมชนโดยรอบ เพื่อให้เห็นถึงการปรับปรุงด้านมวลชนสัมพันธ์

4.  เข้าร่วมนิทรรรศการทางวิชาการเกี่ยวกับสิ่งแวดล้อมของปี 2550 เช่น ของ Entech
    ซึ่งในงานนี้ จะมีกลุ่มลูกค้าเป้าหมายเข้าชมงาน ซึ่งถือเป็นโอกาสอันดีที่จะประชาสัมพันธ์บริษัทฯ
    ให้ลูกค้าทั่วประเทศได้ทราบในระยะเวลาประมาณ 1 สัปดาห์ของงาน

2. ด้านการตลาด

1.  เมื่อบริษัทฯ เริ่มเปิดดำเนินการ (คาดว่าภายในเดือนพฤษภาคม 2550)
    จะเริ่มเข้าไปติดต่อลูกค้าใหญ่ 20 รายของบริษัทฯ (Top 20)

2.  ติดต่อบริษัทลูกค้ารายอื่นๆ เพื่อดึงให้ลูกค้ากลับมาใช้บริการ

3.  พยายามยืนราคาเดิม (ราคาก่อนหยุดให้บริการ) เพื่อจูงใจ
    และง่ายต่อการตัดสินใจในการกลับมาใช้บริการของลูกค้า

4.  กำหนดเป้าหมายของแต่ละพื้นที่อย่างชัดเจน

5.  จัด Promotion

  จัดให้มีกิจกรรมร่วมกับลูกค้าเพื่อสร้างความสัมพันธ์ที่ดี เช่น การออกบูธด้านสิ่งแวดล้อม

  และความปลอดภัย

3. ด้านบริการ

  3.1 จัดทีมงานบริการหลังการขาย เข้าเยี่ยมเยียนและติดต่อลูกค้าอย่างใกล้ชิดเป็นพิเศษ
  เพื่อสร้าง ความประทับใจในช่วงแรกของการกลับมาให้บริการ

  3.2 เพิ่มประสิทธิภาพให้ระบบการให้บริการมีความทันสมัย สะดวก รวดเร็ว และได้มาตรฐาน
  เช่น ระบบการออกใบเสนอราคา ระบบการนัดหมายการขนส่งกากอุตสาหกรรม เป็นต้น

  3.3 การให้บริการจะต้องตรงต่อเวลาให้ได้มากที่สุด เพื่อสร้างความประทับใจให้กับลูกค้า

  3.4 ขณะนี้ได้ประสานความร่วมมือกับสถานที่บำบัดน้ำเสียปลายทางที่ได้รับใบอนุญาต 101
  เรียบร้อยแล้ว เพื่อรองรับน้ำเสียจากลูกค้าเดิม ซึ่งยังคงต้องการใช้บริการครบวงจรกับบริษัทฯ

  3.5 เพิ่มศักยภาพการบริการในการทำลายกากอุตสาหกรรมที่มีมูลค่าให้มีความปลอดภัยสูงสุด เช่น
  จัดอุปกรณ์พิเศษที่สามารถเคลื่อนย้ายไปทำการทำลาย ณ โรงงานของลูกค้า
  มีทีมพิเศษที่ควบคุมกากอุตสาหกรรมที่มีมูลค่าไปยังปลายทางอย่างรัดกุมต่อไป

3.4 นโยบายราคา

เนื่องจากบริษัทฯ มีต้นทุนที่ดินและต้นทุนโดยรวมที่ต่ำกว่าคู่แข่ง บริษัทฯ
จึงมีข้อได้เปรียบในการเสนอราคาที่ถูกกว่าแก่ลูกค้าของบริษัทฯ บริษัทฯ
ใช้นโยบายราคาแบบอัตราส่วนต่อต้นทุน
และกำหนดราคาให้ลูกค้าเพื่อจูงใจให้ลูกค้านำกากอุตสาหกรรมมากำจัดในระบบมากขึ้นเพื่อลดผลเสียต่อสภาพแวดล้อมโดยรวมของประเทศ
และขยายตลาดให้ลูกค้า

ในการเสนอราคาต่อลูกค้าบริษัทฯ จะมีการให้ราคาเดิมในระยะเวลา 3-6
เดือนโดยประมาณสำหรับลูกค้าที่ไม่มีสัญญาระยะยาว
และมีการให้ราคาเดิมหรือมีการให้ราคาต่อตันที่ลดลงหากบริษัทฯ มีการทำสัญญาระยะยาวกับลูกค้า

3.5 ช่องทางการจัดจำหน่าย

การดำเนินงานด้านการตลาดจะดำเนินการผ่านบริษัทย่อย คือ WE
โดยทีมงานของบริษัทย่อยจะติดต่อกับลูกค้าโดยตรง โดยมีทีมงานด้านการตลาด
ซึ่งประกอบด้วยทีมงานด้านขายและพนักงานลูกค้าสัมพันธ์
ทีมแบ่งตามเขตพื้นที่ที่ได้บริการแก่กลุ่มลูกค้าเป้าหมายและทีมงานโครงการพิเศษที่ให้บริการเฉพาะโรงงานที่มีผู้ถือหุ้นเป็นชาวญี่ปุ่นอีกด้วย
อีกทั้งยังมีการแต่งตั้งตัวแทนที่มีความสัมพันธ์อันดีกับลูกค้าตามเขตต่าง ๆ
เพื่อดำเนินการขนส่งกากจากลูกค้ามาที่บริษัทฯ

3.6 ลูกค้าเป้าหมาย

กลุ่มลูกค้าเป้าหมายหลัก ได้แก่ ลูกค้าในเขตภาคกลางและภาคตะวันออก รองลงไปได้แก่
ภาคเหนือและภาคอื่นๆ ทั้งนี้ บริษัทฯ ได้แบ่งกลุ่มลูกค้าเป็น 2 ประเภท ดังนี้

1. กลุ่มที่ตั้งอยู่ในนิคมอุตสาหกรรม :

ลูกค้ากลุ่มนี้จะเป็นโรงงานขนาดกลางถึงใหญ่ มีกากอุตสาหกรรมหลากหลายชนิด
มีการจัดการกากอุตสาหกรรมที่เป็นระบบ ได้แก่ การมีทีมงานชัดเจน,
มีระบบเอกสารและการอนุญาตนำกากอุตสาหกรรมออกนอกโรงงานอย่างมีขั้นตอน,
มีการควบคุมดูแลให้ถูกต้องตามกฎหมายและคำนึงถึงสิ่งแวดล้อม ลูกค้าในกลุ่มนี้ได้แก่

-   อุตสาหกรรมยานยนต์

-   อุตสาหกรรมชิ้นส่วนยานยนต์

-   อุตสาหกรรมถลุงโลหะ

-   อุตสาหกรรมเคมี

-   อุตสาหกรรมสี

-   อุตสาหกรรมฟอกย้อม

-   อุตสาหกรรมแก้วและกระจก

-   อุตสาหกรรมสิ่งทอ

2. กลุ่มที่ตั้งอยู่นอกนิคมอุตสาหกรรม

ลูกค้ากลุ่มนี้เป็นโรงงานขนาดเล็ก – กลาง และขนาดใหญ่ มีกากอุตสาหกรรมหลากหลายชนิด
ตั้งอยู่ในเขตกรุงเทพฯ และปริมณฑล ซึ่งมีความสะดวกด้านการขนส่ง
กลุ่มโรงงานเหล่านี้อยู่ในความดูแลของกรมโรงงานอุตสาหกรรม
นอกจากนี้ยังมีลูกค้าที่เป็นหน่วยงานรัฐบาลและรัฐวิสาหกิจ ได้แก่ ห้องปฏิบัติการทดลอง
ของหน่วยราชการ, มหาวิทยาลัย และการไฟฟ้าฝ่ายผลิตแห่งประเทศไทย

ในปี 2548 มูลค่าลูกค้ารายใหญ่ 10 รายแรก มีสัดส่วนต่อยอดรายได้รวมของบริษัทฯ เท่ากับร้อยละ
21.15 ของรายได้ทั้งหมดของบริษัทฯ ส่วนในปี 2549 บริษัทฯ
ประสบปัญหาการหยุดดำเนินการชั่วคราว ทำให้ยอดรายได้ของบริษัทฯ ลดลงอย่างมาก
เมื่อเทียบกับยอดรายได้ในปี 2548

3.7 การจัดหาผลิตภัณฑ์หรือบริการ

3.7.1 กำลังการผลิตและปริมาณการให้บริการ

บริษัทฯ มีกำลังการผลิตและปริมาณการผลิตในปี 2549 ดังนี้

  []

  หมายเหตุ : กำลังการผลิตคิดวันทำงานเท่ากับ 330 วันต่อปีทำงาน วันละ 8 ชั่วโมง

  * คำนวณจากความสามารถในการให้บริการสูงสุดของอาคารปรับเสถียรในปัจจุบัน (1 อาคาร)
  คือ 250 ตัน/วัน ในอนาคตเมื่อปริมาณกากอุตสาหกรรมเข้าสู่โครงการเพิ่มขึ้น บริษัทฯ
  มีโครงการจะเพิ่มอาคารปรับเสถียรอีก 1 อาคาร ซึ่งจะสามารถจะให้บริการได้ เท่ากับ 500
  ตัน/วัน ซึ่งเท่ากับกำลังการผลิตที่รายงานไว้ใน EIA

  ** คำนวณจากความสามารถในการให้บริการสูงสุดของบริษัท เช่น ปริมาณรถบรรทุก
  การชั่งน้ำหนัก การตรวจสอบจากห้องปฏิบัติการ ฯลฯ ซึ่งเท่ากับกำลังการผลิตที่รายงานไว้ใน
  EIA

3.7.2 ที่ดิน

โครงการบำบัดกากอุตสาหกรรมของบริษัทฯ ตั้งอยู่บนที่ดินเนื้อที่ 917 ไร่ ตั้งอยู่ที่ หมู่4
บ้านหนองมะอึ ตำบลโนนหมากเค้า อำเภอวัฒนานคร จังหวัดสระแก้ว ลักษณะทั่วไปของที่ดินมีดังนี้

- ไม่มีชุมชนหลักอยู่ในรัศมี 3 กิโลเมตร จากพื้นที่โครงการ

- อยู่ห่างจากถนนสายหลัก (ทางหลวงแผ่นดินหมายเลข 33) 6.5 กิโลเมตร

- อยู่สูงจากระดับน้ำทะเล 44 – 52 เมตร และห่างจากชายทะเลฝั่งตะวันออก 150 กิโลเมตร

- ไม่ปรากฏน้ำท่วมในพื้นที่โครงการในรอบ 100 ปี

- สภาพพื้นที่ทั้งหมดตรงกับข้อกำหนดของกรมควบคุมมลพิษ
กรมโรงงานอุตสาหกรรมและข้อกำหนดของ U.S. Environmental Protection Agency
(“EPA”)

จากปริมาณที่ดินดังกล่าวสามารถรองรับกากอุตสาหกรรมได้ประมาณ 6 ล้านตัน หากคำนวณ ณ
ขีดความสามารถสูงสุดของโครงการที่ได้ศึกษาไว้ EIA (ในพี้นที่หลุมฝังกลบ 233 ไร่) คือ
ปริมาณกำจัดกากอุตสาหกรรมอันตราย 500 ตัน/วัน และกากอุตสาหกรรมไม่เป็นอันตราย 1,000
ตัน/วัน โดยให้เวลาทำการ 320 วันต่อปี บริษัทฯ จะใช้ที่ดินเพื่อการฝังกลบได้เท่ากับ 11 ปี (ที่มา
: รายงานผลกระทบต่อสิ่งแวดล้อม มกราคม 2545) อย่างไรก็ตามบริษัทฯ
ได้ประเมินว่าปริมาณกากอุตสาหกรรมที่เข้าโครงการจะมีปริมาณเฉลี่ยอยู่ในระดับ
200,000-250,000 ตันต่อปี ซึ่งจะใช้ที่ดินเพื่อการฝังกลบได้ 24-30 ปี สำหรับพื้นที่โครงการ EIA
หากรวมกับที่ดินที่ซื้อเพิ่มเติมอีก 503 ไร่ ในปี 2547 โครงการอาจรองรับได้ถึง 75-90 ปี
(ที่ดินใหม่จะต้องทำการศึกษาผลกระทบสิ่งแวดล้อมใหม่ EIA ซึ่งคาดว่าจะได้รับการอนุมัติ
เนื่องจากเป็นพื้นที่ดินบริเวณเดียวกัน)

แผนฝังแสดงที่ตั้งโครงการประกอบตามเอกสารแนบ 4

3.7.3 วัตถุดิบ

ในการบำบัดกากอุตสาหกรรมประเภทฝังกลบจะใช้วัตถุดิบที่สำคัญ ได้แก่ แผ่นวัสดุปูพื้น (PVC
Sheet) และเคมีภัณฑ์ที่ใช้ในการปรับเสถียรภาพและทำให้เป็นก้อนแข็ง
ซึ่งใช้เฉพาะกากอุตสาหกรรมที่เป็นอันตราย เคมีภัณฑ์เหล่านี้ ได้แก่ ปูนซีเมนต์, ปูนขาว
และสารเคมีต่าง ๆ เช่น โซเดียมซิลไฟด์ (Na₂S) , โซเดียมไฮโปคลอไรด์ (NaOCI),
เฟอร์รัสซัลเฟต (Fe₂SO₄) และไฮโดรเจนเปอร์ออกไซด์ (H₂O₂)
วัสถุดิบทุกประเภทสามารถจัดซื้อได้จากผู้จำหน่ายในประเทศซึ่งมีจำนวนหลายราย

8.  ผลกระทบต่อสิ่งแวดล้อม

3.8.1 การกำหนดพื้นที่กันชน

บริษัทฯ ได้เห็นความสำคัญในการกำหนดพื้นที่กันชน (Buffer Zone)
เพื่อเป็นแนวป้องกันผลกระทบที่อาจเกิดขึ้นจากโครงการโดยเฉพาะฝุ่น, เสียง
และกลิ่นอันเป็นเหตุรบกวน แนวป้องกันดังกล่าวจะปลูกต้นไม้ 3 แถว เป็นแนวสลับฟันปลา
ต้นไม้ที่ปลูกจะเป็นต้นไม้ยืนต้น ซึ่งทางโครงการจะทำการตัดไม้เท่าที่จำเป็นในบริเวณต่างๆ
ตลอดจนทำการล้อมต้นไม้ใหญ่และเคลื่อนย้ายมาปลูกบริเวณ Buffer Zone
และบริเวณเกาะกลางถนนและพื้นที่จัดสวนภายในโครงการโดยไม่มีการทำลายแต่ประการใด

3.8.2 การตรวจสอบโดยผู้เชี่ยวชาญที่ได้รับอนุญาตจากกรมโรงงานอุตสาหกรรม

โครงการของบริษัทฯ ได้มีหน่วยงานจากภาครัฐมาตรวจสอบอย่างสม่ำเสมอ
ทั้งจากหน่วยงานระดับท้องที่คือ อุตสาหกรรมจังหวัดสระแก้ว และจากหน่วยงานฝ่ายกลาง คือ
กรมโรงงานอุตสาหกรรม และสำนักงานนโยบายและแผนสิ่งแวดล้อม
โดยหน่วยงานเหล่านี้จะเข้าประมาณ 1-2 เดือนต่อครั้ง